REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/115-19

14. maj 2019. godine

B e o g r a d

ZAPISNIK

74. SEDNICE ODBORA ZA FINANSIJE,REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 14. MAJA 2019. GODINE

Sednica je počela u 9,25 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Olivera Pešić, Srbislav Filipović, Milorad Mijatović, Momo Čolaković, Vojislav Vujić i Zoltan Pek.

Sednici je prisustvovao zamenik člana Odbora Zoran Despotović (zamenik Miljana Damjanovića).

Sednici nisu prisustvovali članovi Odbora: Sonja Vlahović, Dušan Bajatović, Milorad Mirčić, Saša Radulović, Goran Ćirić i Milan Lapčević, niti njihovi zamenici.

Sednici su prisustvovali predstavnici predlagača zakona: Ana Tripović, direktor Uprave za javni dug, Vidoje Jevremović, pomoćnik direktora u Sektoru za materijalne resurse Poreske uprave, Branka Sarić, pomoćnik direktora u Sektoru za poresko pravne poslove i koordinaciju Poreske uprave, Imre Kern, državni sekretar Ministarstva građevinarstva, saobraćaja i infrastrukture, i Jugoslav Stojiljković, iz Kancelarije za informacione tehnologije i elektronsku upravu.

Na predlog predsednika, jednoglasno **(10 glasova za), Odbor je utvrdio** sledeći

D n e v n i r e d:

1. Razmatranje Predloga zakona o potvrđivanju Ugovora o zajmu za kredit za povlašćenog kupca za Projekat modernizacije i rekonstrukcije mađarsko-srpske železničke veze na teritoriji Republike Srbije, za deonicu Novi Sad-Subotica-državna granica (Kelebija), između Vlade Republike Srbije koju predstavlja Ministarstvo finansija, kao zajmoprimca i kineske Export-Import banke, kao zajmodavca (broj 011-1635/19 od 10. maja 2019. godine);
2. Razmatranje Predloga zakona o potvrđivanju Ugovora o zajmu za kredit za povlašćenog kupca za Projekat izgradnje autoputa E-763, deonica Preljina-Požega, između Vlade Republike Srbije, koju predstavlja Ministarstvo finansija, kao zajmoprimca i kineske Export-Import banke, kao zajmodavca (broj 011-1634/19 od 10. maja 2019. godine);
3. Razmatranje Predloga zakona o potvrđivanju Finansijskog ugovora Partnerstvo za lokalni razvoj  između Republike Srbije i Evropske investicione banke (broj 011-1632/19 od 10. maja 2019. godine);
4. Razmatranje Predloga zakona o potvrđivanju Finansijskog ugovora - Okvir za jačanje otpornosti lokalne infrastrukture, između Republike Srbije i Evropske investicione banke (broj 011-1622/19 od 10. maja 2019. godine);
5. Razmatranje Predloga zakona o potvrđivanju Sporazuma o zajmu (Projekat modernizacije poreske administracije) između Republike Srbije i Međunarodne banke za obnovu i razvoj (broj 011-1629/19 od 10. maja 2019. godine);
6. Razmatranje Predloga zakona o potvrđivanju Sporazuma o zajmu (Projekat unapređenja trgovine i saobraćaja Zapadnog Balkana uz primenu višefaznog programskog pristupa) između Republike Srbije i Međunarodne banke za obnovu i razvoj (broj 011-1624/19 od 10. maja 2019. godine);
7. Razmatranje Predloga zakona o potvrđivanju Sporazuma o zajmu (Projekat unapređenja usluga elektronske uprave) između Republike Srbije i Međunarodne banke za obnovu i razvoj (broj 011-1628/19 od 10. maja 2019. godine);
8. Razmatranje Predloga zakona o potvrđivanju Okvirnog sporazuma o zajmu LD 1981 (2018) između Banke za razvoj Saveta Evrope i Republike Srbije za finansiranje javnog sektora - unapređenje infrastrukture u oblasti zdravstvene zaštite u Srbiji (broj 011-1633/19 od 10. maja 2019. godine).

Većinom glasova **(9 glasova za, jedan narodni poslanik nije iskoristio pravo glasa) u**svojen je predlog predsednika Odbora da se, radi efikasnijeg rada Odbora, o tačkama dnevnog reda od 1. do 8. objedini pretres, u skladu sa članom 76. Poslovnika Narodne skupštine, a da se potom o svakoj tački dnevnog reda Odbor posebno izjasni.

Ana Tripović, direktor Uprave za javni dug, predstavila je predloge zakona prema tačkama utvrđenog dnevnog reda.

Predstavila je Predlog zakona o potvrđivanju Ugovora o zajmu za kredit za povlašćenog kupca za Projekat modernizacije i rekonstrukcije mađarsko-srpske železničke veze na teritoriji Republike Srbije, za deonicu Novi Sad-Subotica-državna granica (Kelebija), između Vlade Republike Srbije, koju predstavlja Ministarstvo finansije, kao zajmoprimca i kineske Export-Import banke, kao zajmodavca i naglasila da je projekat rekonstrukcije pruge Beograd-Budimpešta jedan od najvažnijih infrastrukturnih projekata i ima dvostruki značaj za privredu Republike Srbije, jer predstavlja tranzitni koridor između Evroazije i zemalja centralne i zapadne Evrope, kao i da će modernizacijom navedene pruge i uključivanjem u transevropsku transportnu mrežu osnovnih koridora biti stvoreni uslovi za njeno uključivanje u tranzitne, robne i putničke tokove Evrope. Kredit Kineske Export-Import banke namenjen je finansiranju 85% vrednosti Projekta, dok će 15% biti obezbeđeno iz budžetskih sredstava. Zatim je prestavila Predlog zakona o potvrđivanju Ugovora o zajmu za kredit za povlašćenog kupca za Projekat izgradnje autoputa E-763, deonica Preljina-Požega, između Vlade Republike Srbije, koju predstavlja Ministarstvo finansija, kao zajmoprimca i kineske Export-Import banke, kao zajmodavca, koji će takođe pokrivati 85% sredstava potrebnih za finansiranje Projekta, dok će se preostalih 15% finansirati iz budžeta Republike Srbije.

Obrazložila je i dva predloga zakona o zajmu Evropske investicione banke. To su Predlog zakona o potvrđivanju Finansijskog ugovora Partnerstvo za lokalni razvoj, kojim je odobren zajam od 22 miliona evra za infrastrukturni razvoj u jedinicama lokalne saomouprave, što predstavlja 75% vrednosti projekta, dok će jedinice lokalne samouprave iz sopstvenih sredstava finansirati najmanje 15%, i Predlog zakona o potvrđivanju Finansijskog ugovora - Okvir za jačanje otpornosti lokalne infrastrukture, kojim je odobren zajam od 40 miliona evra za rekonstrukciju, modernizaciju i proširenje vodovodne i kanalizacione infrastrukture, što je 50% vrednosti projekta, a preostalih 50% će se finansirati iz bespovratnih sredstava Evropske unije i budžeta Republike Srbije.

U nastavku obrazložila je tri sporazuma o zajmu Međunarodne banke za obnovu i razvoj. Prvi je Predlog zakona o potvrđivanju Sporazuma o zajmu (Projekat modernizacije poreske administracije) između Republike Srbije i Međunarodne banke za obnovu i razvoj u iznosu od 45,3 miliona evra, koji ima za cilj delotvornost naplate poreza i smanjenje troškova u ispunjavanju poreskih obaveza. Zatim, Predlog zakona o potvrđivanju Sporazuma o zajmu (Projekat unapređenja trgovine i saobraćaja Zapadnog Balkana uz primenu višefaznog programskog pristupa) između Republike Srbije i Međunarodne banke za obnovu i razvoj u iznosu 35 miliona evra, a koji ima za cilj produbljivanje trgovinskih integracija na Zapadni Balkan, kao i smanjenje troškova trgovine i povećanje efikasnosti transporta na Zapadnom Balkanu, a potom i Predlog zakona o potvrđivanju Sporazuma o zajmu (Projekat unapređenja usluga elektronske uprave) između Republike Srbije i Međunarodne banke za obnovu i razvoj, koji iznosi 40,3 miliona evra, a ima za cilj unapređenje pristupa, kvaliteta i efikasnosti administrativnih usluga elektronske uprave.

Na kraju, predstavila je Predlog zakona o potvrđivanju Okvirnog sporazuma o zajmu LD 1981 (2018) između Banke za razvoj Saveta Evrope i Republike Srbije za finansiranje javnog sektora - unapređenje infrastrukture u oblasti zdravstvene zaštite u Srbiji, koji iznosi 200 miliona evra i odnosi se na izgradnju, proširenje i rehabilitaciju sekundarnih zdravstvenih centara u 18 opština i gradova i pokriva 60% vrednosti Projekta, dok će se preostala sredstva investirati iz budžetskih sredstava.

Nakon izlaganja Ane Tripović, direktora Uprave za javni dug, s obzirom da nije bilo prijavljenih za reč, pristupilo se izjašnjavanju o predlozima zakona pojedinačno.

**Prva tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(10 glasova za, jedan narodni poslanik nije iskoristio pravo glasa) odlučio da podnese sledeći**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog Zakona o potvrđivanju Ugovora o zajmu za kredit za povlašćenog kupca za Projekat modernizacije i rekonstrukcije mađarsko-srpske železničke veze na teritoriji Republike Srbije, za deonicu Novi Sad-Subotica–državna granica (Kelebija), između Vlade Republike Srbije, koju predstavlja Ministarstvo finansija, kao zajmoprimca i kineske Export-Import banke, kao zajmodavca.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Druga tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(10 glasova za, jedan narodni poslanik nije iskoristio pravo glasa) odlučio da podnese sledeći**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora o zajmu za kredit za povlašćenog kupca za Projekat izgradnje autoputa E-763, deonica Preljina-Požega, između Vlade Republike Srbije, koju predstavlja Ministarstvo finansija, kao zajmoprimca i kineske Export-Import banke, kao zajmodavca.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Treća tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(10 glasova za, jedan narodni poslanik nije iskoristio pravo glasa) odlučio da podnese sledeći**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Finansijskog ugovora Partnerstvo za lokalni razvoj između Republike Srbije i Evropske investicione banke**.**

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Četvrta tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(9 glasova za, dva narodna poslanika nisu iskoristila pravo glasa) odlučio da podnese sledeći**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Finansijskog ugovora – Okvir za jačanje otpornosti lokalne infrastrukture, između Republike Srbije i Evropske investicione banke.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Peta tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(10 glasova za, jedan narodni poslanik nije iskoristio pravo glasa) odlučio da podnese sledeći**

I Z V E Š T A J

Odbor je, u skladu sa čl. 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu (Projekat modernizacije poreske administracije) između Republike Srbije i Međunarodne banke za obnovu i razvoj.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Šesta tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(10 glasova za, jedan narodni poslanik nije iskoristio pravo glasa) odlučio da podnese sledeći**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu (Projekat unapređenja trgovine i saobraćaja Zapadnog Balkana uz primenu višefaznog programskog pristupa), između Republike Srbije i Međunarodne banke za obnovu i razvoj.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Sedma tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(10 glasova za, jedan narodni poslanik nije iskoristio pravo glasa) odlučio da podnese sledeći**

I Z V E Š T A J

Odbor je, u skladu sa čl. 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu (Projekat unapređenja usluga elektronske uprave) između Republike Srbije i Međunarodne banke za obnovu i razvoj.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Osma tačka dnevnog reda**

Na osnovu člana 156. stav 3. Poslovnika Narodne Skupštine, Odbor je većinom glasova **(10 glasova za, jedan narodni poslanik nije iskoristio pravo glasa) odlučio da podnese sledeći**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Okvirnog sporazuma o zajmu LD 1981 (2018) između Banke za razvoj Saveta Evrope i Republike Srbije za finansiranje javnog sektora - unapređenje infrastrukture u oblasti zdravstvene zaštite u Srbiji**.**

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica Odbora je završena u 9,50 časova.

Sednica je tonski snimana.

SEKRETAR PREDSEDNIK

Tijana Ignjatović dr Aleksandra Tomić